cyanic-selkie/wikianc huggingface dataset:
Կոլխիդա (Աբխազիա)
Բնակչությունը
Բնակիչներն զբաղվում են ծխախոտի, ցիտրուսային կուլտուրաների մշակությամբ, բանջարաբուծությամբ, այգեգործությամբ և անասնապահությամբ։ Խորհրդային տարիներին գյուղն ուներ վրացական միջնակարգ և հայկական ութամյա դպրոցներ, ակումբ և բուժկայան։
Հայերը եկել էին շրջակա գյուղերից` 1923 թվականին։
1992 թվականին, Աբխազիայի կառավարության որոշմամբ, գյուղը վերանվանվել է Փսախարա։ 1982 թվականին, Կոլխիդան ստացել էր քաղաքատիպ ավանի կարգավիճակ, սակայն Աբխազիայի կառավարությունը այն ներկայացնում է որպես` գյուղ ։
Ակսուբաևսկի շրջան
Ակսուբաևսկի շրջան (Аксубаевский район, Аксубай районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Ակսուբաևո ։
Բնակչություն
2010 թվականի մարդահամարի արդյունքներով շրջանում բնակվում էր 32124 մարդ։ Բնակչության խտությունը կազմում էր 22,31 մարդ/կմ²։
Արտաքին հղումներ
Կատեգորիա:Թաթարստան Կատեգորիա:Ռուսաստանի շրջաններ ըստ դաշնային սուբյեկտների
Սոնորա
Սոնորա (Sonora,, պաշտոնական անվանումը՝ Սոնորայի ազատ և ինքնիշխան նահանգ (Estado Libre y Soberano de Sonora), Մեքսիկայի 31 նահագներից մեկը։ Կազմված է 72 համայնքներից և մայրաքաղաք Էրմոսիլյոյից։
Տվյալներ
Սոնորա նահանգը գտնվում է հյուսիսարևմտյան Մեքսիկայում։ Արևելքում սահմանակից է Չիուաուա նահանգին, հյուսիս-արևելքում՝ Հարավային Ստորին Կալիֆոռնիային, հարավում՝ Սինալոային։ Հյուսիսում ընդհանուր սահման ունի ԱՄՆ-ի հետ՝ Արիզոնա նահանգ, Նյու Մեքսիկո, արևմուտքում՝ ընդհանուր ափ Կալիֆոռնիայի ծոցի հետ։
Սոնորայի բնական աշխարհագրությունը բաժանվում է երեք մասի՝ Կլիման չորային է կամ կիսաչոր անապատային, միայն առավել բարձր կետերում է առկա բուսականության այլ տարրերին անհրաժեշտ անձրևները։
Սոնորայում են ապրում ութ բնիկ ժողովուրդներ՝ այդ թվում մայոներ, յակիներ, սերիներ։ Մեքսիկական անկախության պատերազմից ի վեր նահանգի տնտեսության համար կարևոր դեր է խաղում գյուղատնտեսությունը, անասունների գլխաքանակը (հատկապես տավարի), գաղութային շրջանից ի վեր հանքագործությունը։ Գադստենի վաճառքով Սոնորան կորցրեց իր տարածքի քառորդ մասը ։ 20-րդ դարից սկսած տնտեսության կարևոր ճյուղերից են արդյունաբերությունը, տուրիզմը, ագրո-բիզնեսը, Մեքսիկայի այլ տարածքներից միգրացիոն հոսք։
Վարչական բաժանում
Նահանգն ունի 72 համայնքներ՝
Արտաքին հղումներ
Կատեգորիա:1831 հիմնադրված պետություններ և տարածքներ
Իմ ընկեր Դամերը
«Իմ ընկեր Դամերը» ( My friend Dahmer), ամերիկյան կենսագրական ֆիլմ սերիական մարդասպան Ջեֆրի Դամերի մասին, նկարահանված 2017 թվականին ամերիկացի ռեժիսոր Մայքլ Մեյերսի կողմից։ Գլխավոր դերակատարը Ռոսս Լինչն է։ Ֆիլմը հիմնված է համանուն վեպի վրա, որը թողարկել է մուլտիպլիկատոր Ջոն Բեկդերֆը, ով 1970-ականների վերջին Revere High School դպրոցում եղել է Դամերի համադասարանցին և ընկերը ։ Ֆիլմն անդրադառնում է կամքի ազատության՝ փիլիսոփայական և բարոյական խնդիրներին, ինչպես նաև ընտանիքի, կրթական հաստատության և հասարակության ազդեցությանն անձի ինքնահաստատման վրա։ Ֆիլմին բացառիկություն է տալիս այն փաստը, որ սա Ջեֆրի Դամերի կենսագրությանը նվիրված բոլոր կենսագրական ֆիլմերից միակն է, որն անդրադառնում է նրա դպրոցական, պատանեկան տարիներին՝ փորձելով բացահայտել դաժանության ձևավորման իրական պատճառներն ու պայմանները ։
Սյուժե
Ջեֆրի Լայոնել Դամերն ապրում է ծնողների և կրտսեր եղբոր հետ Օհայո նահանգի Բաթում քաղաքում։ Նա սովորում է Revere High School դպրոցում, բայց ինտրովերտ լինելու պատճառով դպրոցում հայտնի չէ։ Որպես զբաղմունք երիտասարդը տարբեր թթուներով քայքայում է սատկած կենդանիների դիերը։ Պարբերաբար ենթարկվում է այլ աշակերտների հարձակումներին։ Ծնողների ամուսնալուծման պատճառով, Ջեֆրին նրանց հետ կոնֆլիկտի մեջ է մտնում և սկսում օգտագործել մեծ քանակությամբ ալկոհոլ։ Այս ամենը նկատում են դասընկերները, բայց դպրոցի անձնակազմն անպատասխանատվություն է ցուցաբերում։
Մի շարք հիմար արարքների շնորհիվ տղան հարգանք և ընկերներ է ձեռք բերում։ Ջեֆրին ոգեշնչում է Բեքդերֆին ավարտական նախօրեին ստեղծել Դամերի բազմաթիվ նկարներ տարբեր զավեշտական իրավիճակներում (որոնք հետագայում ձևավորել են գրաֆիկական վեպը)։ Միևնույն ժամանակ, Դամերը սկսում է զգալ, որ համակրում է տղամարդկանց։
Գիտակցելով իր համասեռամոլությունը և ընտանեկան խնդիրները, Ջեֆրին դադարեցնում է ընկերների հետ շփումը։ 1978 թվականի ամռանը Ջեֆրիի ծնողներն ամուսնալուծվում են և Դամերի մայրն ու կրտսեր եղբայր Դևիդը մեկնում են Վիսկոնսին նահանգ, իսկ հայրը սկսում է ապրել հյուրատանը։ Այս դեպքերի պատճառով էլ տղան 18 տարեկան հասակում սկսում է ապրել միայնակ։
Սոցիալական մեկուսացման, ընկերների և հարազատների հետ կապը կորցնելու հետևանքով, Ջեֆրին նույն թվականի հունիսի 18-ին ուղևորվում է ճանապարհորդության, որի ընթացքում էլ կատարում է իր առաջին սպանությունը, որի զոհը դառնում է 18-ամյա ավտոարշավորդ Սթիվեն Հիքսը։
Ստեղծում
Ֆիլմի սցենարի գաղափարը ծնվել է 2014 թվականին՝ Մայք Մեյերսի և Ջոն Բեքդերֆի ծանոթությունից հետո։ Ֆիլմը նկարահանվել է Օհայո նահանգում, այն տանը, որտեղ Ջեֆրի Դամերն անցկացրել է մանկությունը և պատանեկությունը և գործել իր առաջին սպանությունը ։ Նկարահանումներին նախապատրաստվելիս Ռոս Լինչը դերի մեջ մտնելու նպատակով մի քանի շաբաթ դիտել է Դամերի հետ հարցազրույցները և շփվել նրա դպրոցական ընկերների և ծանոթների հետ  ։ Ֆիլմն առաջին անգամ ցուցադրվել է 2017 թվականի ապրիլի 21-ին Թրայբեկի կինոփառատոնում ։ Ամերիկյան կինովարձույթում ֆիլմը թողարկվել է 2017 թվականի նոյեմբերի 5-ին ։
Քննադատություն
Ֆիլմը հիմնականում դրական արձագանքներ է ստացել կինոքննադատների կողմից ։
Ծանոթագրություններ
Կատեգորիա:Անգլերեն ֆիլմեր Կատեգորիա:2017 ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:2010-ականների կենսագրական դրամա ֆիլմեր Կատեգորիա:Ամերիկյան ԼԳԲՏ ֆիլմեր Կատեգորիա:2017 դրամա ֆիլմեր Կատեգորիա:Ամերիկյան վեպերի էկրանավորումներ Կատեգորիա:Իրական դեպքերի վրա հիմնված դրամա ֆիլմեր Կատեգորիա:Ամերիկյան կենսագրական ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան սարսափ թրիլեր ֆիլմեր
Բուրտնիեկի շրջան
Բուրտնիեկի շրջան (Burtnieku novads), վարչատարածքային միավոր Լատվիայի հյուսիսային մասում, Վիձեմե պատմական մարզում։ Բաղկացած է 6 վոլոստից և Բուրտնիեկի քաղաքից, որը և շրջանի վարչական կենտրոնն է։ Բնակչությունը 2010 թվականի հունվարի 1֊ի տվյալներով՝ կազմում է 8487 մարդ ։
Շրջանի մակերեսը 710,1 կմ² է ։
Բնակչություն
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը ․
Ծանոթագրություններ
Կատեգորիա:Լատվիայի շրջաններ
Ամերիկանա (վեպ)
«Ամերիկանա» (Americana), վեպ, ամերիկացի գրող Դոն Դելիլոյի առաջին գիրքն է (1971) ։ Դելիլոն ստեղծել է վեպը ընկերների հետ Մենուով ճամփորդելիս ։ 1989 թվականին Դելիլոն վերանայել է տեքստը՝ մի քանի էջ կտրելով բնօրինակից։
Բովանդակություն
Գիրքը պատմում է նախկին հեռուստատեսային ղեկավար Դևիդ Բելլի մասին, որը դարձել է ավանգարդիստական ռեժիսոր։
Սկսելով ժամանակակից կորպորատիվ մարդու հիվանդության ուսումնասիրությունից, վեպը վերածվում է իրականությունը խեղաթյուրելու ֆիլմի ունակության հարցին, քանի որ Բելը ստեղծում է ինքնակենսագրական ճանապարհային ֆիլմ ։
Այս պատմությունը վերաբերում է ամերիկյան պաթոլոգիայի արմատներին և ներկայացնում է այն թեմաները, որոնք Դելիլոն ընդլայնել է «Անուններ» (1982), «Սպիտակ աղմուկ» (1985) և «Կշեռքներ» (1988) պատմվածքներում։
Վեպի առաջին կեսը կարելի է դիտարկել որպես կորպորատիվ աշխարհի քննադատություն, իսկ երկրորդ կեսն արտահայտում է ժամանակակից ամերիկյան կյանքի վախերն ու երկընտրանքները։
Ծանոթագրություններ
Կատեգորիա:Ամերիկյան վեպեր Կատեգորիա:Անգլերեն վեպեր
Հին քաղաք (Բեռն)
Հին քաղաք (Alterbern), Շվեյցարիայի մայրաքաղաք Բեռնի պատմական հատված։
Հին քաղաքը գտնվում է Աարե գետի ոլորանում գտնվող բլրին, որը հետագայում դարձել է Բեռնի պատմական կենտրոնը։ 15-րդ դարում քաղաքի հին մասում կառուցվել են կամարաշարեր, իսկ 16-րդ դարում` շատրվաններ։
1983 թվականից Բեռնի պատմական մասն ընդգրկվել է ՅՈւՆԵՍԿՕ-ի Համաշխարհային ժառանգության ցանկում ։
Պատմություն
Աարե գետի հովտում ամենահին բնակավայրերը վերաբերում են նեոլիթի դարաշրջանին։ Հռոմեական կայսրության կողմից Հելվեցիայի նվաճումից հետո ներկայիս Հին քաղաքի տեղում հիմնադրվել է հռոմեական ոչ մեծ բնակավայր։ Մ. թ. 2-րդ դարում նրա բնակիչները լքել են բնակավայրը, ինչից հետո ընդհուպ մինչև Բեռնի հիմնադրումը 12-րդ դարի սկզբին տեղանքը չի բնակեցվել։
Բեռնի պատմությունը սկսվում է հերցոգ Բերթոլդ V Ցերինգենի կողմից նրա հիմնադրումով 1191 թվականին։ Տեղի ավանդությունը պատմում է, որ հերցոգը երդվել էր քաղաքն անվանել ի պատիվ այն կենդանու, որն առաջինը կհանդիպի իրեն որսի ժամանակ։ Այդ կենդանին եղել է արջը, և քաղաքի անվանումը` Բեռն (Bär(e)n, բառացի`արջ), ինչպես նաև զինանշանը ծագում են այդ լեգենդից ։ Այդ ժամանակ ներկայիս Շվեյցարիայի մեծ մասը (այն ժամանակ` Բուրգունդիայի հարավային մասը) գտնվել է Ցերինգեն (Zähringen) հերցոգական տան իշխանության ներքո, որի իշխանությունը տարածվում էր Հռենոսից հարավ։ Որպեսզի ուժեղացնեն իրենց ազդեցությունը, Ցերինգեն հերցոգները հիմնադրել և ընդլայնել են մի շարք քաղաքներ, բնակավայրեր, այդ թվում՝ Ֆրիբուրը (1157), Բեռնը, Բուրգդորֆը և Մուրտենը ։
Տեղանքը, որ Բերթոլդ V-ն ընտրել էր քաղաքի հիմնադրման համար, գտնվում է լեռնոտ թերակղզում, որը երեք կողմից շրջապատված էր Աարե գետով։ Դա հեշտացնում էր քաղաքի պաշտպանությունը` հետագայում ազդեցություն ունենալով նրա զարգացման վրա։ Թերակղզու երկար ու նեղ ձևի պատճառով քաղաքը ձգվել է երկարությամբ և կառուցվել շինությունների զուգահեռ շարքերով։ Հատվող եզակի փողոցները, որոնք ուղղվել են հյուսիսից հարավ, ձգվել են քաղաքային պատերի երկայնքով, որոնք տեղափոխվել են քաղաքի աճմանը զուգընթաց։ Այդ պատճառով ուղղահայաց նոր փողոցները նշանավորել են Հին քաղաքի զարգացման նոր փուլը։
Թերակղզու արևելյան հատվածում հերցոգ Բերթոլդ IV-ը 12-րդ դարի երկրորդ կեսին հիմնադրել է փոքրիկ ամրոց, որը կոչվել է Նիդեգ (Nydegg): Առավել հավանական է, որ քաղաքի շինարարությունը սկսվել է հենց այդ ամրոցից։ Բեռնի առաջին ընդարձակումը կատարվել է 1191 թվականին։ Քաղաքը երեք փողոցներով բաժանվել է թաղամասերի, որոնք տարածվել են ամրոցից մինչև քաղաքային պատեր ։ 13-րդ դարի առաջին կեսին ձևավորվել են ևս երկու փողոցներ` Բրունգասեն և Հերենգասեն։ Բրունգասեն ունեցել է կիսաշրջանաձև տեսք և հասել է մինչև քաղաքի հյուսիսային հատվածը, մինչդեռ Հերենգասեն քաղաքը սահմանափակել է հարավից։ Աարե գետի վրայով կառուցվել է փայտե կամուրջ, ինչը նպաստել է առևտրական կապերի զարգացմանը։
Տեսարժան վայրեր
Հին քաղաքի ամբողջ տարածքը ՅՈւՆԵՍԿՕ-ի Համաշխարհային ժառանգության ցանկում ընդգրկված օբյեկտ է, սակայն կան շինություններ ու շատրվաններ, որոնք առանձնանում են և համարվում են Շվեյցարիայի ազգային ու տարածքային նշանակության մշակութային ձեռքբերումներ։
Բեռնի տաճար
Բեռնի տաճարը (Berner Münster), գոթական ոճի բողոքական եկեղեցի է, որ տեղակայված է թերակղզու հարավային մասում։ Տաճարի շինարարությունը սկսվել է 1421 թվականին և ավարտվել 1893 թվականին` զանգակատան կառուցումով։ Բեռնի տաճարի զանգակատունը ամենաբարձրն է Շվեյցարիայում և ունի 100 մ բարձրություն։ Գլխավոր զանգը կշռում է մոտ 10 տոննա և ունի 247 սմ տրամագիծ ։
Տաճարի գլխավոր մուտքի մոտ կան քանդակներ, որոնք ներկայացնում են Ահեղ դատաստանի տեսարաններ։ Գլխավոր մուտքից վերև տեղադրված են գոթական աճի բազմաթիվ քանդակներ (47 մեծ քանդակ, որոնց բնօրինակները պահվում են Բեռնի պատմության թանգարանում, և 170 փոքր քանդակ, որոնց բնօրինակները 15-16-րդ դարերի աշխատանքներ են)։
Տաճարի արևելյան հատվածի՝ երգչախմբի համար նախատեսված հատվածը առաջինն է Շվեյցարիայում, որ ստեղծվել է Վերածննդի ոճով ։ Այն զարդարված է փայտի փորագրություններով, որոնք ներկայացնմում են կենդանիներին բնության մեջ։
Ցիտգլոգե
Ցիտգլոգեն միջնադարյան աշտարակ է ժամացույցով։ Այն կառուցվել է մոտավորապես 1218-1220 թվականներին։ Բեռնի ամենից հայտնի խորհրդանիշներից է ։ Ցիտգլոգե անվանումը գերմաներենի բեռնյան բարբառով նշանակում է ժամանակի զանգ։ Այն աշտարակային ժամացույցների ամենավաղ մեխանիզմներից է, որն ունի մուրճ. մուրճը ամեն կլոր ժամի հարվածում է փոքր զանգին։ Ցիտգլոգե աշտարակի ժամացույցը Շվեյցարիայի ամենահին երեք ժամացույցներից է ։
Բեռնի առաջին ընդարձակումից հետո Ցիտգլոգեն եղել է քաղաքի արևմտյան պատի դարպասների աշտարակը։ Այդ ժամանակ այն 16 մ բարձրությամբ ամրոցային աշտարակ է եղել։ Հետագայում աշտարակը դադարել է քաղաքային ամրությունների մաս կազմել, քանի որ դրանք տեղափոխվել են քաղաքի սահմաններից դուրս։ Հենց այս ժամանակ էլ աշտարակի բարձրությունը պակասեցվել է։ Մոտավորապես 1270-1275 թվականներին աշտարակի բարձրությունը ավելացվել է։ Քաղաքի երրորդ ընդարձակումից հետո աշտարակը վերածվել է կանանց բանտի և կիրառվել հոգևորականների հետ ինտիմ հարաբերություն ունենալու մեջ մեղադրվող թեթևաբարո վարքի տեր կանանց պահելու համար ։
Մեծ հրդեհի ժամանակ, որ Բեռնում բռնկվել է 1405 թվականին, աշտարակն այրվել է և ամբողջությամբ վերականգնվել միայն 1983 թվականին։ Բանտախցերը դադարել են կիրառվել հրդեհից հետո։ Աշտարակի վրա՝ դարպասից վերև, տեղադրվել է զանգով ժամացույց, որ նշել է ամեն ժամը։ Հենց այս ժամացույցն էլ աշտարակին տվել է Ցիտգլոգե անվանումը։ 15-րդ դարի վերջին աշտարակը զարդարվել է դեկորատիվ չորս անկյուններով և զինանշանային խորհրդանիշներով։ Բացի ժամացույցից՝ Ցիտգլոգեի հատուկ մեխանիզմը ներկայացնում է մեխանիկական կերպարների խումբ։ Ամեն ժամից երեք րոպե առաջ փոխվում են կերպարները, որոնցից են աքաղաղը, հիմարը, ասպետը, ծխնելույզ մաքրողը, առյուծը, արջը ։ Կենդանիները հետապնդում են իրար, հիմարը քաշում է զանգը, իսկ աքաղաղը կանչում է։ Այս տեսարանը գրավում է շատ զբոսաշրջիկների։ 1770-1771 թվականներին ժամացույցով աշտարակը վերանորոգվել է ուշ բարոկկոյի ոճով Նիկոլաս Հեբլերի և Լյուդվիգ Էմանուել Զենդերի նախագծով։ Աշտարակի երկու ճակատամասերը 1890 թվականին նորոգվել են ռոկոկո ոճով Ռուդոլֆ ֆոն Շտայգերի կողմից։
1981-1983 թվականներին աշտարակն ամբողջությամբ վերանորոգվել է և վերականգնվել այն տեսքով, որով այն գոյություն է ունեցել 1770 թվականին։
Ստորին դարպասների կամուրջ
Ստորին դարպասների մոտ գտնվող կամուրջը (Untertorbrücke) Բեռնի ամենահին կամուրջն է, որ գործում է մինչ օրս։ Ի սկզբանե կամուրջը, որը կառուցվել է 1256 թվականին, եղել է փայտե և հատել է Աարե գետը Նիդեգ ամրոցի շրջանում։ Կամուրջն ավերվել է 1460 թվականի ջրհեղեղից։ Հաջորդ տարվա ընթացքում սկսվել է քարե նոր կամրջի շինարարությունը։ Սուրբ Մարիամի փոքրիկ մատուռը (Mariakapelle), որը գտնվում է կամրջի մոտ, օծվել է 1467 թվականին, սակայն կամրջի շինարարությունն ավարտվել է միայն 1490 թվականին։ Նոր կամուրջն ունեցել է 52 մ երկարություն և բաղկացած է եղել երեք կամարներից՝ 13.5 մ, 15.6 մ և 13.9 մ երկարությամբ։ Կամուրջը մի քանի անգամ վերանորոգվել է, ապամոնտաժվել են քարե եզրաքարերը, որոնք 1818-1819 թվականներին փոխարինվել են երկաթգծով։ Մինչև նոր կամրջի (Nydeggbrücke) շինարարությունը 1840 թվականին կամուրջը եղել է Բեռն քաղաքում միակ կամուրջը Աարե գետի վրա։
Նիդեգի եկեղեցի
Նիդեգի եկեղեցին (Nydeggkirche) կանգնած է այն տեղում, որտեղ սկզբում եղել է Նիդեգի ամրոցը, որը հիմնադրվել էր մոտավորապես 1190 թվականին որպես Բեռնի քաղաքային ամրության մի մաս։
1268 թվականին ամրոցն ավերվել է Բեռնի քաղաքացիների կողմից։ Եկեղեցին՝ ոչ մեծ սրաձողով, կառուցվել է ամրոցի ավերակներում 1341-1346 թվականներին։ 1480-1483 թվականների միջակայքում եկեղեցուն կից կառուցվել է զանգակատուն։ Ռեֆորմացիայի դարաշրջանում 1529 թվականից Նիդեգի եկեղեցին օգտագործվել է որպես փայտանյութի ու հացահատիկի պահեստարան։ Ավելի ուշ՝ սկսած 1566 թվականից, եկեղեցին դարձյալ օգտագործվել է որպես ուխտատեղի։
Շատրվաններ
Հին քաղաքի տեսարժան վայրերից են բազմաթիվ շատրվանները, որոնց ընդհանուր թիվն անցնում է հարյուրից։ Շատրվանների մեծ մասը կառուցվել է 16-րդ դարում՝ վերածննդի դարաշրջանում, երբ Բեռնը դարձել է կանտոնի մայրաքաղաք։ Շատրվանները սկզբում կառուցվել են որպես հասարակական ջրամատակարարման օբյեկտներ։ Բեռնի ծաղկմանը զուգընթաց՝ դրանք կատարելագործվել ու գեղեցկացել են, սակայն չեն կորցրել իրենց սկզբնական նշանակությունը։
Ծանոթագրություններ
Կատեգորիա:Համաշխարհային ժառանգություն Շվեյցարիայում Կատեգորիա:Շվեյցարիայի պատմություն Կատեգորիա:Համաշխարհային ժառանգություն Եվրոպայում Կատեգորիա:Շվեյցարիայի տեսարժան վայրեր Կատեգորիա:Շվեյցարիայի շենքեր և կառույցներ ըստ քաղաքի Կատեգորիա:Շվեյցարիայի եկեղեցիներ Կատեգորիա:Շվեյցարիայի հրապարակներ Կատեգորիա:Բեռնի ճարտարապետություն Կատեգորիա:Բեռնի տեսարժան վայրեր
Ակտանիշի շրջան
Ակտանիշի շրջան (Актанышский муниципальный район), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Ակտանիշ ։
Աշխարհագրություն
Շրջանի տարածքի մակերեսը կազմում է 2037,8 կմ²։
Բնակչություն
2010 թվականի մարդահամարի արդյունքներով շրջանում բնակվում էր 31161 մարդ։ Բնակչության խտությունը կազմում էր 15,29 մարդ/կմ²։
Արտաքին հղումներ
Կատեգորիա:Թաթարստան Կատեգորիա:Ռուսաստանի շրջաններ ըստ դաշնային սուբյեկտների
Պազ Լենշանտին
Պազ Լենշանտին (Paz Lenchantin, ), արգենտինական ծագմամբ ամերիկացի երաժիշտ։ 2014 թվականից ի վեր նա բաս կիթառահար, վոկալիստ և ջութակահար է Pixies ալտերնատիվ ռոք խմբում։ Բացի այդ, նա նաև բաս էր նվագում և պատասխանատու էր տարբեր խմբերում լարային կարգավորումների համար, ներառելով Entrance, A Perfect Circle, Zwan և Queens of the Stone Age.
Երաժշտական կարիերա
Բիլի Հավվերդելի, Ջոշ Ֆրեյզեի, Տրոյա Վան Լեվենի և Մեյնարդ Ջեյմս Քինանի հետ միասին Պազը նվագել է A Perfect Circle խմբում։ Նա մասնակցել է Mer de Noms- ի և Thirteenth Step ալբոմների ձայնագրմանը ։ Հետագայում Լենշանտինը հեռացավ խմբից և միացավ Բիլի Քորգանին, Ջիմի Չեմբերլինին, Մեթ Սվիդեյին և Դեյվիդ Պայոի Zwan կոչվող խմբին ։ 2002 թվականին Լենշանտինը, Մելիսա Աուֆ դեր Մաուրը (Smashing Pumpkins and Hole), Սամանտա Մաոնեյը և Ռադիո Սլոանը (The need) ստեղծեցին նոր խումբ The Chelsea : 2002 թվականինի փետրվարի 2-ին նրանց սուպերթիմը ամբողջովին հանդես եկավ միակ շոուին, որից հետո թիմը դադարեց գոյություն ունենալ։ Ավելի ուշ այս շոուի ձայնագրությունը հրապարակվեց ձայներիզի տեսքով։ Լենշանտինը վերադարձավ A Perfect Circle, նվագելու կիթառ և դաշնամուր, որպեսզի ձայնագրեն իրենց eMOTIVe ալբոմը, որը դուրս եկավ 2004 թվականի նոյեմբերի 2-ին և առաջին անգամ հայտնվեց Billboard 200-ի 2-րդ հորիզոնականում։ Պազը նաև իր ներդրումն ունեցավ «The Hollow» երգի ստեղծման մեջ, որը թողարկվեց CD/DVD aMOTION ռելիզով։ 2005 թվականից Լենշանտինը համագործակցում է The Entrance Band-ի հետ։ Prayer of Deathruen ալբոմը ձայնագրելու ժամանակ, նա հանդես եկավ որպես համահեղինակ, ինչպես նաև աջակցեց ջութակահարին և բաս կիթառահարին։ Նա նաև հայտվել է «Wandering Stranger» խմբի նախորդ ալբոմի շապիկին (2004 թվական)։ 2012-ի ձմռանից սկսած՝ Պազը շրջել է Ժոզեֆին Ֆոստերի հետ՝ ի աջակցություն «Blood Rushing» ալբոմի ։ 2013-ի դեկտեմբերին հայտարարվեց, որ 2014-ի շրջագայության ընթացքում նա կդառնա Pixies-ի նոր համերգային բասիստը՝ իրական մասնակիցների փոխարեն Կիմ Դիլի և համերգային բասիստ Կիմ Շաթակի ։ 2016-ի հուլիսին Լենշանտինը հայտարարեց, որ այժմ հանդիսանում է Pixies- ի լիիրավ անդամ ։
Այլ իրադարձություններ
Լենշանտինը նաև լարային հատվածներ է կատարել Queens of the Stone Age խմբի «Songs for the Deaf» ալբոմի համար ։ Նվագել է Դեյվիդ Պայոի հետ Papa M և լարային հատվածներ է կատարել  Silver Jews, Tanglewood Numbers ալբոմների համար։ Նա Ջենիֆեր Հերեմի հետ միասին շրջագայել է RTX և Royal Truxruen նախագծերով։ 2002 թվականին նա հիշատակվել է  Trust Company The Lonely Position Of Neutral ալբոմում։ 2005 թվականին նա ջութակ է նվագել Կաուարուենի «Divinging Lines» երգում։ Նա նաև ձայնագրվել և շրջագայել է Swans խմբի Jarboe-ի հետ։ 2000 թվականին նա որպես բասկիթառահար հայտվել է A Perfect Circle խմբի «Judith» տեսահոլովակում։ Նա 2006 թվականի նվագել է նաև Brightblack Morning Light ինքնահռչակ ալբոմում, որը թողարկվել է Matador Records-ում։ Նա աշխատել է ռեժիսոր Մայքլ Մանի հետ «[http://Полиция%20Майами.%20Отдел%20нравов Полиция Майами. Отдел нравов]» կինոնկարի համար՝ նվագելով ջութակի այն հատվածները, որոնք հնչում էին որոշ տեսարաններում։ Պատասխանատու էր Մելիսայի դեբյուտային մենահամերգի Auf der Maur ալբոմի լարերային հատվածների համար։ 2008 թվականին նա հանդես եկավ Ashes Divide- ի «Denial Waits» երգի համահեղինակ և ջութակային հատվածներ կատարեց Ջենի Լյուիսիի ՝ Acid Tongue- ի ալբոմի համար։ 2009 թվականին հայտնվել է Into The Presence's ալբոմում ՝ որպեա բասկիթառահար։
Ծանոթագրություններ
Կատեգորիա:Ամերիկացի բաս կիթառահարներ Կատեգորիա:Ամերիկայի ռոք երաժիշտներ Կատեգորիա:Ամերիկացի ջութակահարներ Կատեգորիա:Ամերիկացի երգչուհիներ Կատեգորիա:Ալտերնատիվ ռոք երաժիշտներ Կատեգորիա:Ռոք երգչուհիներ Կատեգորիա:Ամերիկացի ռոք կիթառահարներ Կատեգորիա:21-րդ դարի ամերիկացի երգիչներ Կատեգորիա:Ամերիկացի դաշնակահարներ
Նուր ալ-Հուսեյն
Նուր ալ-Հուսեյն (نور الحسين, ի սկզբանե՝ Լիզա Նաջիբ Հալաբի, ), արաբ պետական գործիչ, Հորդանանի թագավոր Հուսեյ իբն Թալալի վերջին կինն է ։ Հորդանանի թագավորի մահից հետո՝ 1999 թվականին դարձել է այրի։
Ամուսնանալով Հուսեյն իբն Թալալի հետ Լիզա Հաջիբ Հալաբը ստիպված է եղել հրաժարվել է Ամերիկայի Միացյալ Նահանգների քաղաքացիությունից (ծնվել է Ամերիկայի մայրաքաղաք Վաշինգտոնում) և ընդունել իսլամ՝ ստանալով Նուր ալ-Հուսեյն անունը։
Կենսագրություն
Լիզա Նաջիբ Հալաբին ծնվել է 1951 թվականի օգոստոսի 23-ին Ամերիկայի Միացյալ Նահանգների մայրաքաղաք Վաշինգտոնում։ Նրա հայրը եղել է սիրիական ծագում ունեցող գործարար, իսկ մայրը եղել է շվեդուհի։ Լիզայի հայրը բացի արաբական ծագումից ունեցել է նաև անգլո-սաքսոնական արմատներ։ Նա երկար տարիներ ղեկավարել է պանամերիկյան ընկերությունը և անգամ զբաղեցրել է պետքարտուղարի տեղակալի պաշտոնը։
Նյու Յորքի վարժարանում սովորելուց հետո ավարտել է Փրինսթոնի համալսարանի ճարտարապետության և քաղաքաշինության ֆակուլտետը։
Համալսարանական կրթությունն ավարտելուց հետո Լիզան տեղափոխվել է Ավստրալիա, որտեղ նա աշխատել է մասնագիտացված քաղաքաշինական ընկերությունում։ Շուտով նա աշխատանքային գործունեություն է ծավալել Մեծ Բրիտանիայում և ապա Իրանի Իսլամական Հանրապետության մայրաքաղաք Թեհրանում։ 1976 թվականին վերադարձել է Միացյալ Նահանգներ և աշխատել հոր ավիաընկերությունում։
1977 թվականից աշխատել է Հորդանանի ազգային ավիաընկերությունում։ Հենց աշխատանքային այս տարիներին էլ Լիզան հանդիպել է Հորդանանի թագավոր Հուսեյնին։ 1978 թվականին ամուսնացել է Հուսեյ իբն Թալալի հետ։ Ունեցել են չորս երեխաներ։
Ծանոթագրություններ
Կատեգորիա:Վաշինգտոն քաղաքում ծնվածներ Կատեգորիա:Փրինսթոնի համալսարանի շրջանավարտներ Կատեգորիա:Կին ինքնակենսագիրներ Կատեգորիա:Հորդանանցի կին գրողներ Կատեգորիա:21-րդ դարի կին գրողներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:Իսլամական ֆեմինիզմի հետևորդներ Կատեգորիա:Հորդանանցի ֆեմինիստներ Կատեգորիա:Ամերիկացի կին գրողներ Կատեգորիա:Հորդանանցի գրողներ Կատեգորիա:Պատվո լեգեոնի շքանշանի Մեծ խաչի ասպետներ Կատեգորիա:Ամերիկացի ճարտարապետներ
Յաքուի (գետ)
Յաքուի, (Río Yaqui), գետ հյուսիսարևմտյան Մեքսիկայում, Սոնորա նահանգում։
Տվյալներ
Նախկինում այն հայտնի էր որպես Ռիո դել Նորտե ։
Գետը սկիզբ է առնում Արևելյան Սիեռա Մադրեից և Օբրեգոն քաղաքի մոտից հոսում է դեպի Կալիֆոռնիական ծոցը։
Գետի վրա կառուցված են մի քանի հիդրոէլեկտրակայաններ՝ զգալի մեծ ջրամբարներով, որոնցից է Էլ Նովիլոն։ Յաքուի գետը օգտագործվում է ոռոգման նպատակով, հատկապես Յաքուի դաշտավայրում և համարվում է Սոնորայի ամենամեծ գետային ցանցը։
Էկոլոգիա
Գետում կարելի է հանդիպել Մեքսիկային բնորոշ իշխան և 34 այլ տեսակների ձկներ ։
Արտաքին հղումներ
Կատեգորիա:Մեքսիկայի գետեր Կատեգորիա:Կալիֆոռնիայի ծոցի ավազանի գետեր
Վիկ Դարչինյան
Վախթանգ Ռուբենի Դարչինյան (Vic Darchinyan, ), առավել հայտնի որպես Վիկ Դարչինյան, հայ պրոֆեսիոնալ բռնցքամարտիկ, նախկին WBA, WBC և IBF վարկածներով աշխարհի չեմպիոն։Ամուսնացած է։ Կինը՝ Ջավահիր Եղիկյան։
Եղել է նաև IBF վարկածով գերթեթևքաշային չեմպիոն, ինչպես նաև կարիերայի ընթացքում նվաճել է 4 IBO տիտղոս։
Անձնական կյանք
Դարչինյանը ծնվել է 1976 թվականի հունվարի 7-ին Վանաձորում։ Նրա հայրը՝ Ռուբեն Դարչինյանը, եղել է Հայաստանի օլիմպիական ըմբշամարտի մարզիչ։ Ռուբենի անունը երբեմն կարող է տեսնել Վիկ բռնցքամարտի կոճղերին ։ Վիկը երազում էր դառնալ բռնցքամարտիկ հինգ տարեկանից ։2020թ. Ամուսնացել է Ջավահիր Եղիկյանի հետ։
Պրոֆեսիոնալ կարիերա
Վիկ Դարչինյանը պրոֆեսիոնալ ռինգում իր առաջին մարտը անց է կացրել 2000 թվականին, պրոֆեսիոնալ ռինգում նա ստացավ կատաղած ցուլ մականունը։ Արդեն 2004 թվականին նա իրավունք ստացավ մարտահրավեր նետել IBF վարկածով աշխարհի չեմպիոն կոլումբիացի Իռեն Պաչեկոյին (մինչև 50,8 կգ)։ Մարտը տեղի ունեցավ դեկտեմբերի 17-ին, արդեն 8-րդ ռաունդից մարտը ստացավ ագրեսիվ բնույթ, Դարչինյանը 11-րդ ռաունդի սկզբում երկու անգամ նոկդաունի ենթարկեց Պաչեկոյին 2-րդ նոկդաունից հետո մրցավարը կանգնեցրեց կռիվը հաղթանակը տեխնիկական նոկաուտով շնորհելով Վիկ Դարչինյանին։ 2005-2007թթ-ին Վիկ Դարչինյանը հաջողությամբ 6 անգամ պաշտպանեց IBF վարկածով աշխարհի չեմպիոնի տիտղոսը, բռնցքամարտի աշխարհի ամենամեծ ռեզոնանսը պայմանավորված էր մեքսիկացիներ Լուիս Մալդոնադոյի և Վիկտոր Բուրգոսի հետ նրա մենամարտերով։ Անպարտելի Լուիս Մալդոնադոյի դեմ մենամարտը տեղի ունեցավ 2006 թվականի հունիսին Լաս Վեգասում, շատ երկրպագուների կողմից մարտը համարվեց գեղեցիկ և դիտարժան, Դարչինյանը 8-րդ ռաունդում կարողացավ տեխնիկական նոկաուտով հաղթանակ տանել։ Վիկ Դարչինյանը 2007թ-ի մարտի 3-ին մենամարտեց IBF վարկածով աշխարհի նախկին չեմպիոն (մինչև 49 կգ) Վիկտոր Բուրգոսի հետ, 2-րդ ռաունդում Դարչինյանը Բուրգոսին նոկդաունի ենթարկեց, չնայած Դարչինյանի բացարձակ առավելությանը Բուրգոսը և նրա թիմը չցանկացան որպեսզի մրցավարը կանգնեցնի կռիվը։ Մարտը շարունակվեց մինչև 12-րդ ռաունդ և ավարտվեց Վիկ Դարչինյանի հաղթանակով, մրցավարը տեսնելով որ Բուրգոսը չի կարողանում մենամարտել 12-րդ ռաունդի վերջին վայրկյաններին կանգնեցնում է կռիվը։ Մարտից հետո Բուրգոսը տեղափոխվում է հիվանդանոց նրան վիրահատում են ներգանգային հեմատոմիայի հեռացման համար։
Մարտ Նոնիտո Դոների դեմ
Վիկ Դարչինյանը 2007 թվականի հուլիսին անցկացրեց իր տիտղոսի 7-րդ պաշտպանությունը, նրա մրցակիցը եղավ ֆիլիպինցի Նոնիտո Դոները։ 2006 -ի Հոկտեմբերին Դարչինյանն արդեն հաղթել էր Նոնիտո Դոների ավագ եղբորը՝ Գլեն Դոներին, և այս պայքարում համարվում էր բացահայտ ֆավորիտ։ Մենամարտը անցավ շատ համառ և դաժան ֆիլիպինցին ստիպում էր չեմպիոնին անընդհատ պաշտպանվել իրենից, արդեն 5-րդ ռաունդում Նոնիտո Դոները ձախ հուկ հարվածով Դարչինյանին գցեց ռինգի հատակին ենթարկվելով նոկաուտի։ Դարչինյանը փորձեց բարձրանալ սակայն կորցնելով հավասարակշռությունը հայտնվեց ռինգի պարանների վրա ինչից հետո մրցավարը կանգնեցրեց մարտը։ Իր պրոֆեսիոնալ կարիերայի ընթացքում Վիկը կրեց իր առաջին պարտությունը, մարտը ստացավ «տարվա ախորժակ» և «տարվա նոկաուտ» կարգավիճակը։
Մարտ Դմիտրի Կիրիլովի դեմ
Նոնիտո Դոներից կրած պարտությունից հետ Դարչինյանը հայտարարեց իր ռևանշի ցանկության մասին, սակայն Դոների թիմի կողմից նա ստացավ մերժում ինչից հետո Վիկը որոշեց տեղափոխվել ավելի ծանր քաշային կարգ։ Արդեն 2008 թվականին Վիկ Դարչինյանը իրավունք ստացավ մարտահրավեր նետել թռիչքային քաշային կարգում (մինչև 52 կգ) IBF վարկածով աշխարհի չեմպիոն ռուս Դմիտրի Կիրիլովին։ Մենամարտը կայացավ 2008 թվականի օգոստոսի 2-ին ամերիկյան Տակոմա քաղաքում, մարտը անց է կացվել փոփոխական հաջողություններով մինչև 5-րդ ռաունդ։ Մարտի 5-րդ ռաունդի սկզբում Կիրիլովը ստանալով գլխին մի քանի ուժեղ հարվածներ հայտնվեց ռինգի հատակին, նա կարողացավ բարձրանալ 3 հաշվին, նա փորձեց պայքարը շարունակել մինչև ռաունդի ավարտը սակայն Դարչինյանի կողմից բաց թողնված հաջորդ ձախ հուկ հարվածը դեպի մրցակցի ծնոտը նրան կրկին գցեց ռինգի հատակին։ Մրցավարը բացեց հաշիվը սակայն ռուս տղամարդը չկարողացավ ոտքի կանգնել 10-րդ վայրկյանին, մրցավարը արձանագրեց նոկաուտը։
Մարտ Քրիստիան Միյարեսի դեմ
Հաղթելով IBF վարկածով աշխարհի չեմպիոնի տիտղոսը Դարչինյանը որոշեց միավորել գոտիները։ 2008 թվականի նոյեմբերի 1-ին ամերիկյան Կարսոն քաղաքում նա պայքարում էր աշխարհի երկրորդ չեմպիոնական տիտղոսի համար, WBS և WBA վարկածով աշխարհի չեմպիոն մեքսիկացի Քրիստիան Միյարեսի դեմ։ Առաջին ռաունդի վերջին վայրկյաններին Դարչինյանը ձախ վերին հարված հասցնելով մրցակցի դեմքին ենթարկեց նոկդաունի, մեքսիկացին կարողացավ բարձանալ մայն 8 հաշվին։ Մարտի ընթացքում Մեյարեսը փորձեց նախաձեռնությունը վերցնել իր ձեռքը սակայն 9-րդ ռաունդի վերջին վայրկյաններին Դարչինյանը իրականացնելով ձախ կարթ հարված մրցակցին կրկին ուղարկեց ռինգի հատակին։ Մրցավարը հաշվեց մինչև 5-ը և տեսնելով մեքսիկացու անշարժ պառկած լինելը գետնին դադարեցնում է հաշիվը արձանագրելով նոկաուտը։
Մարտ Ժոզեֆ Ագբեկոյի դեմ
Վիկ Դարչինյանը տեղափոխվեց բարձր քաշային կարգ (մինչև 53.5 կգ) մարտհրավեր նետելով IBF վարկածով բանտամուսային չեմպիոն գանացի բռնցքամարտիկ Ժոզեֆ Ագբեկոյին։ Պայքարը տեղի ունեցավ 2009 թվականի հուլիսի 11-ին Ֆլորիդայում։ Մենամարտը տևեց մինչև 12-րդ ռաունդ անց կացվելով համառ և հավասար, պայքարի ավարտին միավորների հաշվարկով գանացի բռնցքամարտիկը ճանաչվեց մարտի հաղթող։
2010-2011 թվականներ
Չնայած Դարչինյանի կրած պարտությունը Ագբեկոյից նա չկորցրեց իր չեմպիոնական տիտղոսները որոնք նվաճել էր երկրորդ քաշային կարգում, սակայն Ագբեկոյի դեմ մարտից հետո Վիկը ստացել էր լուրջ վնասվածքներ և նրա ապաքինումը երկար ժամանակ պահանջեց ինչի արդյունքում նա չկարողացավ նշանակված ժամկետներում իրականացնել IBF գոտու պաշտպանությունը։ Այդ ամենի արդյունքում նա ստիպված եղավ IBF գոտին թափուր թողնել, սակայն Դարչինյանը հաջողությամբ պաշտպանել էր WBA և WBS չեմպիոնական տիտղոսները 2009 թվականի դեկտեմբերին Թոմաս Ռոյասի դեմ մենամարտում 2010 թվականի մարտին Ռոդրիգո Գուերեյի դեմ մենամարտում։ 2011 թվականին նա պարտվեց մեքսիկացի Աբներ Մարեսին։
Չեմպիոնական մարտ Անսելմո Մորենոյի դեմ
Վիկ Դարչինյանը 2011 թվականի դեկտեմբերի 3-ին հանդիպեց WBA վարկածով աշխարհի չեմպիոն պանամացի Անսելմո Մորենոյի հետ։ Մարտը անց կացվեց փոփոխական հաջողություններով, տևեց մինչև 12-րդ ռաունդ։ Մորենոն միավորների առավելությամբ ճանաչվեց մարտի հաղթող։
Չեմպիոնական մարտ Շինսուկե Յամանակեյի դեմ
WBS Վարկածով չեմպիոնական տիտղոսին տիրանալու համար 2012 թվականի ապրիլին Դարչինյանը մարտ ունեցավ նույն վարկածով աշխարհի չեմպիոն ճապոնացի Շինսուկե Յամանակեյի դեմ։ Մավորների առավելությամբ Յամանակեն ճանաչվեց մարտի հաղթող։
Չեմպիոնական մարտ Նիկոլաս ՈՒոլթերսի դեմ
2015 թվականի փետրվարի 7-ին Դարչինյանը հանդիպեց յամայկացի բռնցքամարտիկ WBA վարկածով աշխարհի չեմպիոն Նիկոլաս ՈՒոլթերսի հետ։ ՈՒոլթերսը Դարչինյանին նոկաուտի ենթարկեց 5-րդ ռաունդում։
Չեմպիոնական մարտ Խոսես Կուելարի դեմ
2015 թվականի հունիսի 6-ինԴարչինյանը հանդիպեց WBA վարկածով աշխարհի չեմպիոն արգենտինացի Խոսես Կուելարին։ Կուելարը Դարչինյանին նոկաուտի ենթարկեց 8-րդ ռաունդում։
Ծանոթագրություններ
Կատեգորիա:Հայ բռնցքամարտիկներ Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ Կատեգորիա:Մովսես Խորենացու մեդալակիրներ Կատեգորիա:Բռնցքամարտիկներ այբբենական կարգով
Մուսա Դիաբի
Մուսա Դիաբի (Moussa Diaby, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Բայեր Լևերկուզենի կազմում։ Խաղում է վինգերի դիրքում ։
Պարի Սեն-Ժերմեն
Դիաբին Պարի Սեն-Ժերմենի ակադեմիայի սան է ։ 2018 թվականի հունվարի 31-ին նա մինչև մրցաշրջանի ավարտը վարձավճարով միացավ Կրոտոնեին  ։ Իր պրոֆեսիոնալ դեբյուտը նշեց 2018 թվականի ապրիլի 14-ին՝ փոխարինման մտնելով Ջենոայի դեմ խաղում ։ Առաջին և միակ հանդիպումը թիմի մեկնարկային կազմում անցկացրեց ապրիլի 18-ին՝ Յուվենտուսի դեմ խաղում ։ Կրոտոնեի կազմում Դիաբին անցկացրեց 2 հանդիպում ։
2018-19 մրցաշրջանում Դիաբին վերադարձավ ՊՍԺ։ Իր դեբյուտը Լիգա 1-ում նշեց 2018 թվականի օգոստոսի 12-ին՝ փոխարինելով Լասանա Դիարային Կանի դեմ խաղում ։ Իր առաջին գոլը պրոֆեսիոնալ կարիերայում խփեց սեպտեմբերի 14-ին՝ Սենտ-Էտիենի դեմ խաղում ։ Հոկտեմբերի 20-ին Դիաբին գոլի և գոլային փոխանցման հեղինակ դարձավ Ամյենի դեմ խաղում  ։ Առաջին հանդիպումը եվրոպական առաջնություններում անցկացրեց հոկտեմբերի 24-ին՝ փոխարինելով Մարկո Վեռատտիին Չեմպիոնների Լիգայի խմբային փուլի Նապոլիի դեմ խաղում  ։ 2018 թվականի նոյեմբերի 11-ին Դիաբին 2 գոլային փոխանցում տվեց Էդինսոն Կավանիին Մոնակոյի դեմ խաղում, իսկ հանդիպումն ավարտվեց 4-0 հաշվով  ։
Բայեր Լևերկուզեն
2019 թվականի հունիսի 14-ին Դիաբին 5 տարվա պայմանագիր կնքեց Բայեր Լևերկուզենի հետ  ։ Ակումբը նրա համար վճարեց 15 միլիոն եվրո   ։ Իր դեբյուտը նշեց օգոստոսի 10-ին՝ փոխարինելով Նադիմ Ամիրիին Գերմանիայի գավաթի Ալեմանիա Ախենի դեմ խաղում և այս խաղում դառնալով գոլային փոխանցման հեղինակ ։ Առաջին հանդիպումը Բունդեսլիգայում անցկացրեց օգոստոսի 24-ին՝ փոխարինելով Լեոն Բեյլիին Ֆորտունա Դյուսելդորֆի դեմ խաղում  ։
Միջազգային կարիերա
Դիաբին իրավասու է ներկայացնել Ֆրանսիան ու Մալին միջազգային ասպարեզում, և հանդես է եկել Ֆրանսիայի տարբեր տարիքային երիտասարդական հավաքականներում։ 2018 թվականին նա մինչև 19 տարեկանների հավաքականի կազմում մասնակցեց Եվրոպայի առաջնությանը՝ դառնալով գոլի և 3 գոլային փոխանցման հեղինակ անցկացրած 4 հանդիպումներում ։ Դիաբին ընդգրկվեց առաջնության խորհրդանշական հավաքականում , իսկ Ֆրանսիան հասավ մրցաշարի կիսաեզրափակիչ, որտեղ 2-0 հաշվով պարտվեց Իտալիային ։ 2019 թվականին նա Մ20 հավաքականի կազմում մասնակցեց աշխարհի առաջնությանը  ՝ անցկացնելով 4 հանդիպում և դառնալով 1 գոլի ու 2 գոլային փոխանցման հեղինակ։ Ֆրանսիան դուրս մնաց մրցաշարի 1/8 եզրափակչից՝ 2-3 հաշվով պարտվելով Միացյալ Նահանգներին  ։
Ակումբային վիճակագրություն
2019 թվականի սեպտեմբերի 5-ի դրությամբ
Ակումբային
Պարի Սեն-Ժերմեն
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Ֆրանսիացի ֆուտբոլիստներ Կատեգորիա:Պարի Սեն Ժերմենի ֆուտբոլիստներ Կատեգորիա:Կրոտոնեի ֆուտբոլիստներ Կատեգորիա:Բայեր Լևերկուզենի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Ապաստովսկի շրջան
Ապաստովսկի շրջան (Апастовский район, Апас районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Ապաստովո ։
Աշխարհագրություն
Շրջանի տարածքի մակերեսը կազմում է 1047,5 կմ²։
Որորների մենեջմենթ
Որորների մենեջմենթ (Seagull management), մենեջմենթի, կառավարման ոճ, երբ մենեջերը շփվում է աշխատողների հետ միայն այն ժամանակ, երբ կարծում է, որ խնդիր է առաջացել։ Նա հայտնվելով մեծ աղմուկ է բարձրացնում, և այնուհետև հեռանում է՝ խառնաշփոթ առաջացնելով, որից դուրս գալը մնում է մյուսների վրա։ Կառավարման այս ոճին բնորոշ է ղեկավարի հապճեպ որոշումներ կայացնելը այն խնդիրների վերաբերյալ, որոնց հարցում նա բավարար չափով բանիմաց և գրագետ չէ։ Տերմինը հայտնի է դարձել Քեն Բլանշարի 1985 թվականի «Առաջնորդություն և մեկ րոպեում մենեջեր» (Leadership and the One Minute Manager) գրքում տեղ գտած անեկդոտի շնորհիվ, որտեղ ապաշնորհ մենեջերները նմանեցվում են որորներին    ։
Որոր-մենեջերները միայն շփվում են աշխատակիցների հետ, երբ խնդիր է առաջ գալիս։ Նրանք հազվադեպ են գովաբանում կամ քաջալերում, երբ գործերը լավ են գնում։ Երբ խնդիրներ են առաջանում, նրանք հաճախ ձգտում են մեղադրել ուրիշներին և ուշադրություն են հրավիրում իրենց արածի վրա, որ կարևորվի իրենց անձը։ Նրանք քննադատում են ուրիշներին, բայց փոքր ներդրում են ունենում խնդրի լուծման գործում ։
Կառավարման նման ոճը կարող է բնորոշ լինել նորանշանակ, բավարար փորձ չունեցող, որակավորում չստացած և վերջերս նշանակված մասնագետներին ։
Ծանոթագրություններ
Կատեգորիա:Մենեջմենթ Կատեգորիա:Կազմակերպական վարքագիծ
Ատնինսկի շրջան
Ատնինսկի շրջան (Атнинский район, Әтнә районы), մունիցիպալ շրջան Ռուսաստանի Դաշնության Թաթարստան հանրապետությունում։
Աշխարհագրություն
Շրջանի տարածքի մակերեսը կազմում է 681,4 կմ²։
Բնակչություն
2010 թվականի մարդահամարի արդյունքներով շրջանում բնակվում էր 13681 մարդ։ Բնակչության խտությունը կազմում էր 20,08 մարդ/կմ²։
Արտաքին հղումներ
Կատեգորիա:Թաթարստան Կատեգորիա:Ռուսաստանի շրջաններ ըստ դաշնային սուբյեկտների
Իլյա Մինասյան
Իլյա (Իլյիչ) Հմայակի Մինասյան, հայ շվիահար։ ՀԽՍՀ վաստակավոր արտիստ (1961), պրոֆեսոր (1996)։ Հայկական շվին առաջինն է ներկայացրել արտերկրում (76 երկիր) ։
Կենսագրություն
Դուդուկ նվագել սովորել է ինքնուրույն, ապա աշակերտել է Լևոն Մադոյանին։ Ավարտել է Երևանի պետական համալսարանի տնտեսագիտության (1963), էքստեռն՝ ՀՊՄԻ մշակույթի (1979, նաև ժողովրդական գործիքների բաժնի հիմնադիրներից) բաժինները։ 1980 թվականից դասավանդել է Երևանի պետական կոնսերվատորիայում։ 1947-1991 թվականներին եղել է Հայֆիլհարմոնիայի, 1991 թվականից՝ Երևանի կամերային երաժշտության տան մենակատար։ Նվագացան­կում ընդգրկված են եղել հիմնականում հայկական և աշխարհի ժողովուրդների մեղեդիներ։ Հայկական շվին առաջինն է ներկայացրել արտասահմանյան ունկնդրին ։
Ծանոթագրություններ
Կատեգորիա:Հայ շվիահարներ Կատեգորիա:ՀԽՍՀ վաստակավոր արտիստներ Կատեգորիա:Հայ պրոֆեսորներ Կատեգորիա:ԵՊՀ շրջանավարտներ
Արսկի շրջան
Արսկի շրջան (Арский район, Арча районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Արսկ ։
Աշխարհագրություն
Շրջանի տարածքի մակերեսը կազմում է 1843,6 կմ²։
Բնակչություն
2010 թվականի մարդահամարի արդյունքներով շրջանում բնակվում էր 51223 մարդ։ Բնակչության խտությունը կազմում էր 27,78 մարդ/կմ²։
Արտաքին հղումներ
Կատեգորիա:Թաթարստան Կատեգորիա:Ռուսաստանի շրջաններ ըստ դաշնային սուբյեկտների
Բրյուսելի օդանավակայան
Բրյուսելի օդանավակայան, գտնվում է Բելգիայի մայրաքաղաք Բրյուսելից 12 կմ. դեպի հյուսիս-արևելք ։ 2015 թվականին սպասարկել է 23 մլն. ուղևորի՝ դառնալով Եվրոպայում 21-րդ գերբեռնված օդանավակայանը։ Մի մասը գտնվում է Մաշլենի մունիցիպալիտետի Զավենտեմ, մյուսն էլ՝ Դիեգեմ հատվածներում, իսկ մյուսն էլ՝ Բելգիայի Ֆլամանդական շրջանի Ստենոկերզել հատվածում։ Այս տարածքում գործում են 260 ընկերություն, ուր աշխատում են 20,000 հոգի։
2016 թվականի մարտի 22-ին տեղի ունեցած երկու ահաբեկչությունների պատճառով օդանավակայանը չգործեց մինչև նույն տարվա ապրիլի 3-ը, ինչը տնտեսական մեծ վնաս հասցրեց նրան։
Վաղ տարիներ
Բրյուսելի օդանավակայանի պատմությունը թվագրվում է վաղ 1940-ականներից, երբ գերմանական օկուպացիոն ուժերն առգրավեցին 600 հեկտար գյուղատնտեսական հողատարածք, որը որպես ռեզերվային փոքր օդանավակայան էր ծառայում։ Երրորդ ռայխի Լուֆթվաֆեն կամ Ռազմաօդային ուժերն այստեղ կառուցեցին 3 թռիչքուղի Մելսբրոկ մունիցիպալիտետի տարածքում։
1944 թվականի սեպտեմբերի 3-ին հաջորդած ազատագրումից հետո այս ենթակառուցվածքն անցավ բրիտանացիների ձեռքը։ Չորս տարի անց կառուցվեց նոր տերմինալի շենքը, երկարացվեցին թռիչքուղիները։ 1955 թվականին կառուցվեց մայրաքաղաքն օդանավակայանին կապող երկաթգիծը, որի պաշտոնական բացումը եղավ մայիսի 15-ին։ 1956 թվականին կառուցվեց 2300 մ. երկարությամբ նոր թռիչքուղի, իսկ Բելգիայի կառավարությունը որոշեց նոր օդանավակայան կառուցել Զավենտեմ մունիցիպալիտետի տարածքում, որը հանդիսավոր բացվեց 1958 թվականի հուլիսի 5-ին։
1960-ականներից սկսած զարգացում
1960-1970-ական թվականներից մեկնարկեց առևտրային ավիացիայի բուռն զարգացումը։ 1976 թվականին կառուցվեց նոր կարգո տերմինալ։ 1994 թվականին կառուցվեց նոր տերմինալ։ 2005 թվականին Օդային տրանսպորտի միջազգային միությունը Բրյուսելի օդանավակայանին շնորհեց «Եվրոպայի լավագույն օդանավակայան» տիտղոսը՝ հիմք ընդունելով 100,000 ուղևորների շրջանում անցկացրած հարցումները։ 2007 թվականին օդանավակայանը սպասարկեց 17,8 մլն. ուղևորի, իսկ կարգո ծառայության ծավալները հասան 780,000 տոննայի։ 2009 թվականին թռիչքի մասին ծանուցման մեխանիկական տախտակները փոխարինվեցին էլեկտրոնայիններով ։ Ոչ պաշտոնական հետազոտությունների համաձայն՝ Բրյուսելի օդանավակայանն ունի աղմուկի ու աղտոտվածության ամենաբարձր ցուցանիշները Եվրոպայի 30 օդանավակայանների շարքում ։
Եբեգեն
Եբեգեն, գետ Ռուսաստանում, հոսում է Ալթայի Հանրապետությունում, Ալթայի երկրամասում։ Գետաբերանը գտնվում է Կան գետի ձախ ափից 15 կիլոմետր հեռավորության վրա։ Գետի երկարությունը 15 կիլոմետր է։
Բրյուսելի օդանավակայան
2016 թվականի Բրյուսելյան ահաբեկչություններ
2016 թվականի մարտի 22-ին, տեղական ժամանակով առավոտյան 07:58-ին Բրյուսելում պայթյուններ որոտացին, որոնցից մեկն Ամերիքըն Էյրլայնսի ու Բրյուսելս Էյրլայնսի գրանցման վայրերում, իսկ մյուսը՝ Սթարբաքս սուրճի խանութի մոտ։ Երրորդ ռումբը գտնվեց օդանավակայանում ու սակրավորների օգնությամբ հեռացվեց օդանավակայանի տարածքից՝ պայթեցվելով անվտանգ վայրում։ Այս դեպքերից հետո օդանավակայանը փակ մնաց մինչ ապրիլի 3-ն ու հետո վերաբացվեց և աշխատում էր իր կարողության 20 % ծավալով միայն It has since returned to full operations, with a record of 90,000 passengers on 29 July 2016. :
Եբեգեն
Ջրագրության տվյալներ
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Օբ գետի ջրօգտագործման մասն է, Բիա և Կատուն գետերի գետային ենթաավազանն է մինչև Բարնաուլ քաղաքը, առանց Ալեյ գետի։ Վերին Օբի գետային ավազանն է մինչև Իրտիշ թափվելը։
Բրյուսելի օդանավակայան
Ճանապարհ
Բրյուսելի օդանավակայան կարելի է հասնել ավտոմեքենայով՝ թիվ Ա201 մայրուղով, որը միանում է Բրյուսելի Թագավորական ճանապարհին։ Այստեղից էլ կարելի է ուղղություն վերցնել դեպի Բրյուսելի հիմնական մայրուղիներ։ Մասնավոր ընկերություններն օդանավակայանի տարածքում առաջարկում են շուրջ 10,600 կայանատեղիներ։ Նաև գործում է Շելի մեկ գազալցակայան։ Գործում են նաև մեքենաների վարձույթի Յիրոփքար, Հերց, Սիքսթ ու Ֆրիֆթի ընկերությունների գրասենյակները։ Ա և Բ հարթակներից Դը Լին ընկերությունը մատուցում է ավտոբուսով ուղևորափոխադրման ծառայություններ դեպի Ֆլանդրիա երկրամասի տարբեր քաղաքներ։ Գ հարթակից թիվ 21-րդ երկաթգծով կարելի է հասնել Բրյուսել։ Իսկ Ե հարթակն օգտագործում են օդանավակայան-հյուրանոց և հակառակը կանոնավոր ուղևորափոխադրումների համար։ ժամանումների սրահի դիմացից միշտ կարելի է տաքսի պատվիրել։ Օդանավակայանից մայրաքաղաք ուղևորափոխադրումն արժե առհասարակ 45 եվրո։
Եգիտիկ Կոլ
Եգիտիկ Կոլ, գետ Ռուսաստանում, հոսում է Ալթայի Հանրապետությունում, Ալթայի երկրամասում։ Գետաբերանը գտնվում է Շավլա գետի աջ ափից 10 կիլոմետր հեռավորության վրա։ Գետի երկարությունը 14 կիլոմետր է։
Ջրագրության տվյալներ
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով ՝
Բրյուսելի օդանավակայան
Երկաթգիծ
Բրյուսելի օդանավակայանի երկաթգծի կայարանը գտնվում է անմիջապես կառույցի տակ՝ -1 հարկում կամ մակարդակում։ Գործում են Անտվերպեն, Բրյուսել, Դը Պան, Գենտ, Հասելտ, Լանդեն, Լյովեն, Մեշլեն, Նիվել ու Քեվի տանող ուղիղ գնացքներ։ Ժամը մեկ չորս գնացք են մեկնում դեպի Բրյուսելի հարավային երկաթգծի կայարան։
Տրամվայ
Բրյուսելի տրանսպորտային լիցքաթափման նպատակով Դը Լին ռեգիոնալ տրանսպորտային ընկերությունը զարկ տվեց Բրաբաննեթ նախագծին ։ Վերջինիս երկու գծերը կանգառներ կունենան Բրյուսելի օդանավակայանում. Այս նախագիծը պլանավորում են ավարտին հասցնել մինչև 2020 թվականը։
Հեծանիվ
Բրյուսելի օդանավակայանն ունի առանձնացված ճանապարհ հեծանվորդների ու հետիոտների համար։ Կա նաև հեծանվի կայանատեղի։ Մինչ 2018 թվականը պետք է գործի Բրյուսելն ու Լյովենն իրար կապող Հեծանվային մայրուղի, որը կնպաստի հեծանվորդ աշխատողների թվի աճին, որն այսօր 1% է կազմում ։
Արտաքին հղումներ
Կատեգորիա:Բրյուսելի օդանավակայան Կատեգորիա:Բրյուսելի օդանավակայանններ Կատեգորիա:1940 հիմնադրումներ Բելգիայում Կատեգորիա:Ֆլամանդական Բրաբանտի օդանավակայաններ
Եբեգեն
Ջրագրության տվյալներ
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով ՝
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Բորկենի շրջան
Բորկեն, շրջանի կարգավիճակ ունեցող բնակավայր Գերմանիայի Դաշնային Հանրապետության Հյուսիսային Հռենոս-Վեսթֆալիայի մարզում։ Ըստ 2013 թվականի դեկտեմբերի 31-ի մարդահամարի տվյալների, շրջանի բնակչությունը կազմում է 364,271 մարդ։ Բորկեինի շրջանը գրավում է 1,417.83 կմ² տարածք, իսկ վարչական կենտրոնը համարվում է Բորկեն քաղաքը։
Պատմություն
Սրբազան Հռոմեական Կայսրության ժամանակահատվածում այս տարածքը և հարակից մի քանի տարածքներ հարամարվել են Արքայական եպիսկոպոսության ենթակա տարածքներ։ 1803 թվականին եպիսկոպոսները կորցրեցին այս տարածքները, և նրանք հանձնվեցին պառակտված վիճակում գտնվող Գերմանիայի անցողիկ կառավարությանը։ Նապոլեոնյան պատերազմի նախօրեին և նրանից հետո տարածաշրջանը համարվել է Պրուսիայի մի մասը, իսկ Գերմանիայի վերամիավորումից հետո այն կցվեց նորաստեղ Գերմանիային։ Շրջանի կարգավիճակ ստացել է միայն 1975 թվականին և ներառվել Հյուսիսային Հռենոս-Վեսթֆալիա մարզի բնակավայր։
Արտաքին հղումներ
Կատեգորիա:Գերմանիայի շրջաններ Կատեգորիա:Գերմանիայի վարչական բաժանում
Լիբանանյան գրականություն
'''12-րդ դար. Գրականությունը'''. 12-րդ դարում Լիբանանում տարածվել են լուսավորական գաղափարները, ծնունդ է առել արաբական մշակույթի նորացման շարժումը, որի գաղափարախոսներն էին Նասիֆ ալ-Յազըշին (1800-1871), Ահմեդ Ֆարիս աշ-Շիդիյյաքը (1804-1887), Բուտրուս ալ-Բուսթանին (1819-1883), Մարուն Նաքաշը (1817-55), Ադիպ Իսհակը (1856-1885)։ Մեծ տեղ է գրավել հրապարակախոսությունը։ 19-րդ դարի 2-րդ կեսի, 20-րդ դարի սկզբի պոեզիան և արձակը սերտորեն կապված են արաբական դասական բանահյուսության ավանդույթների հետ։ 19-րդ դարի վերջին Եգիպտոս տարագրված լիբանանցի լուսավորիչ գրողները դարձել են պատմավեպի հիմնադիրները (Զիրջի Զեյդան, 1861- 1914, Ֆարահ Անտուն, 1874-1922, Ցակուբ Սարրուֆ, 1852-1927)։ 1920-1930-ական թթ. ուժեղացել է ֆրանս. սիմվոլիզմի ազդեցությունը։ Կազմավորվել է հեղափոխական-դեմոկրատական ուղղությունը, խորացել սոցիալական անհավասարության քննադատությունը։ Ռեալիստական գրականության զարգացման գործում նկատելի ավանդ են ներդրել Օմար Ֆախուրին (1896-1946), Թաուֆիկ Ցուսեֆ Ավվադը (ծն. 1908), Քարամ Մելհեմ Քարամը (ծն. 1903)։ 1939-1945 թթ. համաշխարհային պատերազմի և ետպատերազմյան տարիներին հրապարակախոսության և գրականության առաջատար թեմա դարձավ ֆաշիզմի, գաղութատիրության, սոցիալական անհավասարության դեմ պայքարը։ 60-ական թվականների գրողներ Մուհամմեդ Այթանիի, Հասան Կանաֆանիի, էդուարդ Բուսթանիի ստեղծագործություններում գեղարվեստորեն պատկերված է այսօրվա Լիբանանի կյանքը։
Կատեգորիա:Լիբանանի մշակույթ
Մեխադիր
Մեխադիր (նախկինում` Նակադուլի, աբխազ.` Маҳадыр, վրաց.` მეხადირი), գյուղ Աբխազիայի Գագրայի շրջանում, Գագրայից 23 կմ հյուսիս-արևմուտք։ Գտնվում է ծովի մակարդակից 250 մ բարձրության վրա։
Բնակչությունը
1959 թվականի տվյալներով, գյուղն ուներ 682 բնակիչ (Վերին Նակադուլի գյուղը` 228 բնակիչ, իսկ Ներքին Նակադուլի գյուղը` 454 բնակիչ), հիմնականում հայեր ։ 1989 թվականին, գյուղում ապրում էր 137 մարդ, մեծամասնությունը կրկին հայեր ։
2011 թվականի հաշվառումներով, գյուղական բնակչության թիվը կազմել է 1779 մարդ, որից 1618 (90,9%) - հայեր, 122 (6,9%) - ռուսներ, 11 (0,6%) - ուկրաինացիներ, 7 (0,4%) - աբխազներ, 3 (0,2%) - վրացիներ և 18 (1,0%) այլ ազգերի ներկայացուցիչներ ։
Բնակիչները զբաղվում են ծխախոտի և եգիպտացորենի մշակությամբ, այգեգործությամբ, անասնապահությամբ և մեղվաբուծությամբ։ Խորհրդային տարիներին գյուղն ուներ հայկական ութամյա և տարրական դպրոցներ, երկու ակումբ, գրադարան և բուժկայան։ Մեխադիրը հիմնադրել են մոլդովացիները` 1883 թվականին։
Հայերը եկել են Սամսունի և Օրդուի շրջակայքի գյուղերից` 1898 թվականին։
1956 թվականին, Նակադուլի (Վերին Նակադուլի և Ներքին Նակադուլի) գյուղը` վերանվանվել է Մեխադիր ։
Ծանոթագրություններ
Կատեգորիա:Աբխազիայի գյուղեր Կատեգորիա:Աբխազիայի հայաբնակ գյուղեր
Մարիա Կովնացկայա
Մարիա Կովնացկայա (Maria Kownacka, ), լեհ մանկագիր, դրամատուրգ և թարգմանչուհի։ Լեհաստանի Ժողովրդական հանրապետության Նախարարների խորհրդի նախագահի մրցանակի դափնեկիր (1951, 1976):
Կենսագրություն
Մարիա Կովնացկայան ծնվել է 1894 թվականին Լեհաստանի Մազովեցկոե վոյեվոդության Սլուպ գյուղում։ Վաղ հասակից որբացել է։ 1914-1915 և 1918-1919 թվականներին աշխատել է որպես ուսուցիչ։ 1919 թվականին թղթակցել է «Płomyczek» և «Płomyk» մանկական ամսագրերին, հետագայում համագործակցել է Լեհաստանի բազմաթիվ մանկական հրատարակչությունների հետ։ Կոկորդի հիվանդության պատճառով թողել է ուսուցչի մասնագիտությունը, փոխադրվել է Վարշավա, ավարտել գրադարանավարական դասընթացները և աշխատանքի անցել մասնագիտությամբ։ Ակտիվ մասնակցություն է ունեցել մանկական աշխատողների միության ստեղծագործական գործունեությանը։ 1928 թվականին եղել է «Բայ» թատրոնի կազմակերպիչներից մեկը։
Վարշավյան ապստամբության ժամանակ 1944 թվականին «Jawnutka» (հետագայում «Երեխաների օրագիր») մանկական ամսագրի համախմբագիրն էր։ Պատերազմից հետո ամբողջությամբ նվիրվում է գրական գործունեությանը։
Երեխաների համար բազմաթիվ ստեղծագործությունների` հեքիաթների, ուրախ պատմությունների, հատկապես տիկնիկային թատրոնների համար գրված պիեսների հեղինակ է։
Թաղված է վարշավյան Հին Պովոնզկի գերեզմանատանը։
Միրիամ Սթոքլի
Վաղ տարիներ
Տասնմեկ տարեկան հասակում Սթոքլին իր ավագ քրոջ Էրվիլի հետ կազմակերպում է Stockley Sisters դուետը և 1976 թվականին թողարկում Venus խմբի Shocking Blue երգի քավեր տարբերակը (Bananarama-ից 10 տարի առաջ)՝ գրավելով հարավաֆրիկյան հիթ-շքերթի հինգերորդ տեղը ։ 18 տարեկան հասակում Սթոքլին տեղափոխվում է Լոնդոն երաժշտական կարիերան շարունակելու նպատակով ։
Երաժշտական կարիերան
1991 թվականին Սթոքլին միացավ նոր կազմավորված Praise խմբին, որի «Only You» երգը գրավեց չորրորդ տեղը բրիտանական հիթ-շքերթում ։ Մեկ տարի անց խումբը թողարկեց երկրորդ՝ «Dream On» երգը, որը հաջողություն չունեցավ և խումբը դադարեցրեց գործունեությունը։
1995 թվականին Սթոքլին սկսեց աշխատել բրիտանացի կոմպոզիտոր և դիրիժոր Կառլ Ջենկինսոնի հետ, նրա Adiemus նախագծում որպես վոկալիստ։ Սթոքլին մասնակցեց Adiemus-ի առաջին չորս ալբոմների ձայնագրություններին։
Սթոքլին մասնակցել է մի քանի սաունդթրեկների ձայնագրությունների, մասնավորապես «Մատանիների տիրակալը»։ «Մատանիների եղբայրությունը», «Տեսակցություն մեկ գիշերվա համար», «Տասներորդ թագավորություն» ։ Վերջինում նա կատարեց Wishing on a Star երգը։ Բրիտանացի կոմպոզիտոր Քոլին Թաունսի կողմից գրված Perfect Day, երգը Սթոքլիի կատարմամբ BBC-ի The World of Peter Rabbit and Friends մուլտֆիլմում, որը եթեր դուրս եկավ 1992-1995 թվականներին։ Բացի այդ Սթոքլին մասնակցել է BBC-ի մանկական ծրագրերով հնչող երգերի ձայնագրություններին, որոնցից ամենանշանավորը Look and Read երգն է։
2004 թվականին Yamaha ընկերությունը թողարկեց Vocaloid ծրագրային ապահովումը, որը հնարավորություն էր տալիս վերարտադրել սինթեզավորված վոկալը։ Vocaloid-ում առաջին տարբերակի ձայնագրություններից մեկը իրականացնում էր Սթոքլին ։